Text (spoločnosť)

Text S.A. (predtým LiveChat Software S.A.) je poľská IT spoločnosť so sídlom vo Vroclavi; výrobca komunikačného softvéru pre podniky. Spoločnosť bola založená v roku 2002 ako Livechat Sp. z o.o., a od októbra 2007 je akciovou spoločnosťou. V roku 2011 spoločnosť otvorila pobočku v Severnej Karolíne v USA.

Od apríla 2014 je LiveChat Software kótovaný na Varšavskej burze cenných papierov. V roku 2023 sa spoločnosť premenovala a jej názov sa zmenil na Text.

 História 
Z hlavného produktu LiveChat, ktorý spoločnosť ponúka v modeli Software as a service, využíva viac ako 37 000 klientov,https://inwestycje.pl/biznes/karty-produktowe-nowym-patentem-livechat-software/ pričom takmer 80% predaja sa realizuje v USA pre klientov ako sú napríklad: Bosch, LG, Philips, Samsung, Stanford University a UCLA.

Okrem tvorby komunikačných programov určených pre podnikanie, LiveChat Software bola v rokoch 20042011 vlastníkom chatovacieho servisu POLChat. V februári 2008 získala GG Network S.A. 63% akcií spoločnosti, čím sa LiveChat Software stala ďalšou spoločnosťou po Gadu-Gadu a Allegro.pl v kapitálovej skupine koncernu Naspers.Informacja o zakupie udziałów w LIVECHAT Software przez Gadu-Gadu, Biuro prasowe Gadu-Gadu, 1 lutego 2008.

V septembri 2011 spoločnosť GG Network S.A. predala všetky akcie spoločnosti – zakladatelia a kľúčoví manažéri uskutočnili manažérsky výkup, v rámci ktorého získali dodatočný balík 21,17% akcií spoločnosti a získali 60% kapitálu spoločnosti, zatiaľ čo 40% akcií LiveChat Software získal fond Tar Heel Capital.

Dňa 11. apríla 2014 sa uskutočnilo prvé kotovanie spoločnosti LiveChat Software S.A. na Varšavskej burze cenných papierov. Na konci roku 2017 sa spoločnosť dostala do indexu mWIG40 a v júni 2019 do nového indexu WIGTech.

V roku 2018 spoločnosť rozšírila ponuku produktov o nové nástroje - ChatBot, HelpDesk a KnowledgeBase. V roku 2022 spoločnosť pridala OpenWidget do svojej produktovej ponuky.

Koncom roka 2022 spoločnosť oznámila kúpu domény text.com a v septembri 2023 formálne zmenila svoj názov na Text S.A.

 Produkty 
 LiveChat – live chat softvér pre predaj, poradenstvo a zákaznícky servis na webovej stránke.
 ChatBot – platforma na vytváranie chatbotov, predtým známa ako BotEngine.
 HelpDesk – systém na obsluhu zákazníkov prostredníctvom e-mailu, helpdesk systém.
 KnowledgeBase – aplikácia, ktorá vám umožňuje vytvárať a zdieľať vlastné databázy znalostí.
 OpenWidget – nástroj, ktorý umožňuje inštalovať widgety na firemné stránky.

Produkty, ktoré už nie sú vo vývoji:

 GG Pro – podnikový internetový multikomunikátor.
 Chat Server – chat server na organizovanie hromadných internetových chatov.

 Ocenenia 
V súťaži Deloitte Technology Fast 50 Central Europe 2011 bola spoločnosť zaradená na 26. mieste medzi najrýchlejšie sa rozvíjajúcimi podnikmi v oblasti moderných a inovatívnych technológií umiestnenými v regióne strednej Európy. V nasledujúcej edícii rebríčka v roku 2012, spoločnosť so zvýšením príjmov na úrovni 830% obsadila 18. miesto. Rok neskôr spoločnosť opäť obsadila 18. miesto, pri zvýšení príjmov o 624%. Tento výsledok umožnil zaujať 221. miesto v Deloitte Technology Fast 500 EMEA, ktorý zahrňuje spoločnosti z oblasti Európy, Blízkeho východu a Afriky.

 Referencie 

 Externé odkazy 
 Webová stránka Text S.A.
 Stránka produktu LiveChat
 Stránka produktu ChatBot
 Stránka produktu HelpDesk
 Stránka produktu KnowledgeBase
 Stránka produktu OpenWidget

 Zdroj 

Kategória:Podniky v Poľsku
Kategória:Softvérové podniky
Kategória:Podniky založené v 2002